ທ່ານໂອບາມາ ຮຽກຮ້ອງ ໃຫ້ສະພາ ຕໍ່ອາຍຸກົດໝາຍ ກູ້ຢືມເງິນ ຂອງນັກສຶກສາ (ເບິ່ງວີດີໂອ)
ປະທານາທິບໍດີ ໂອບາມາ ຮຽກຮ້ອງໃຫ້ ລັດຖະສະພາສະຫະລັດ ຕໍ່ອາຍຸກົດໝາຍ ຫຼຸດດອກເບ້ຍຄ່າກູ້ຢືມເງິນ ຂອງພວກນັກສຶກສາ.
ປະທານາທິບໍດີສະຫະລັດ ທ່ານບາຣັກ ໂອບາມາ ຮຽກຮ້ອງໃຫ້ລັດຖະສະພາສະຫະລັດຕໍ່ ກົດໝາຍ ທີ່ມີກຳນົດຈະໝົດອາຍຸລົງໃນເດືອນກໍລະກົດປີນີ້ ທີ່ຈະປ້ອງກັນບໍ່ໃຫ້ອັດຕາດອກ ເບ້ຍໃນການກູ້ຢືມເງິນຂອງພວກນັກສຶກສາເພີ່ມຂຶ້ນເປັນສອງເທົ່າ ໃນຄຳປາໄສທາງອິນເຕີແນັດແລະວິທະຍຸປະຈຳສັບປະດາຂອງທ່ານໃນວັນເສົາມື້ນີ້ປະທາ ນາທິບໍດີໂອບາມາກ່າວວ່າ ໃນສະຫະລັດອາເມຣິກາການສຶກສາຂັ້ນສູງບໍ່ແມ່ນເລື່ອງທີ່ຟູມ ເຟີອຍ ມັນເປັນສິ່ງຈຳເປັນທາງດ້ານເສດຖະກິດທີ່ທຸກໆຄອບຄົວຕ້ອງໄດ້ຊອກຫາມາ ປະທານາທິບໍດີີໂອບາມາເວົ້າວ່າ ການສ້າງຄວາມຍຸ່ງຍາກໃຫ້ແກ່ພວກໜຸ່ມນ້ອຍສາມາດ ເຂົ້າຮຽນຕໍ່ໃນຂັ້ນມະຫາວິທະຍາໄລໄດ້ນັ້ນ ບໍ່ມີຫຍັງຫຼາຍໄປກວ່າການຕັດອະນາຄົດຂອງ ພວກເຮົາເອງ ປະທານາທິບໍດີໂອບາມາຈະນຳເອົາເລື່ອງການສຶກຂັ້ນສູງທີ່ທຸກຄົນສາມາດ ເຂົ້າຮຽນໄດ້ຂອງທ່ານ ໄປຍັງມະຫາວິທະຍາໄລຕ່າງໆໃນລັດທີ່ມີຄະແນນສຽງສຳຄັນໆສຳ ລັບການເລືອກຕັ້ງເຊັ່ນລັດ Carolina ເໜືອ, Iowa ແລະ Colorado ໃນຂະນະທີ່ທ່ານໂອບາມາພວມຊອກຫາຊ່ອງທາງເພື່ອຊ່ອຍພວກນັກສຶກສາຂັ້ນມະຫາວິທະ ຍາໄລທີ່ເປັນຊົນຊັ້ນກາງນັ້ນ ພັກຣີພັບບລີກັນໄດ້ໃຊ້ຄຳປາໄສຕອບປະຈຳສັບປະດາ ໂຈມຕີ ນະໂຍບາຍພະລັງງານແລະແຜນການເສດຖະກິດຂອງປະທານາທິບໍດີ ສະມາຊິກສະພາສູງ Roy Blunt ຈາກລັດ Missouri ກ່າວວ່າ ປະທານາທິບໍດີຄວນຈະ ເພັ່ງເລັງໃສ່ການສ້າງວຽກການເຮັດ ແລະທ່ານຄວນຈະຍຸຕິການຂັດຂວາງ ຕໍ່ໂຄງການສ້າງ ທໍ່ນໍ້າມັນ Keystone ທີ່ເນັ່ງຈາກການາດາ ຜ່ານຫຼາຍໆລັດ ໄປຍັງອ່າວເມັກຊິໂກ ທ່ານ Blunt ກ່າວວ່າ ທໍ່ນໍ້າມັນດັ່ງກ່າວ ຈະສ້າງວຽກການເຮັດຫຼາຍພັນໜ້າວຽກ ສຳຫຼັບ ຊາວອາເມຣິກັນແລະຊ່ອຍຫຼຸດຜ່ອນໃນການກາງຕໍ່ນໍ້າມັນຈາກຕ່າງປະເທດລົງ